b'\n_START_ARTICLE_\nHNK Krilnik Split\n_START_SECTION_\nO klubu\n_START_PARAGRAPH_\nHNK Krilnik Split je nogometni klub iz grada Splita. Nastao je 1992. g. u jeku Domovinskog rata. Osniva\xc4\x8di kluba u po\xc4\x8detku su mu dali ime Nada - smatraju\xc4\x87i da bi bilo primjereno obnoviti nekada poznati, ali odavno uga\xc5\xa1eni splitski klub. Nekoliko godina kasnije u sezoni 1994/95. klub mijenja svoj dotada\xc5\xa1nji naziv. Izabrano je novo ime - Krilnik._NEWLINE_Pod problemima besparice, snalaze\xc4\x87i se na razne na\xc4\x8dine, novi splitski klub nastupao je u 1. \xc5\xbeupanijskoj ligi Splitsko-dalmatinske \xc5\xbeupanije. Iako je na po\xc4\x8detku djelovanja - u svojoj prvoj sezoni - bio pravo iznena\xc4\x91enje, osvojiv\xc5\xa1i umalo prvo mjesto, u kasnijem periodu, tijekom dvije tisu\xc4\x87itih nije vi\xc5\xa1e imao naro\xc4\x8ditih uspjeha, uglavnom se zadr\xc5\xbeavaju\xc4\x87i u donjim dijelovima prvenstvenih ljestvica._NEWLINE_U sezoni 2017/18. klub se natje\xc4\x8de u 2. \xc5\xbdNL.\n_START_SECTION_\n\xc5\xa0kola nogometa\n_START_PARAGRAPH_\n\xc5\xa0kola nogometa HNK Krilnik djeluje u svim uzrastima - mla\xc4\x91i pioniri, stariji pioniri, kadeti i juniori. Kadeti i juniori natje\xc4\x8du se u 1. \xc5\xbdNL._NEWLINE_Trener kadeta i juniora je Ante Zebi\xc4\x87.\n_START_SECTION_\nStadion\n_START_PARAGRAPH_\nKrilnik igra svoje utakmice - kao doma\xc4\x87in - na stadionu Sv.Nikola, koji se nalazi u velikom kompleksu splitske ratne luke Lora. Na njemu djeluje i klupska omladinska \xc5\xa1kola.'